Publication: Magyar Közlöny
Issue: MK-2011-145 (Year: 2011, Number: 145)
Era: contemporary
Section: gyakorlat biztosítása érdekében a bíróságok szervezetérõl és igazgatásáról szóló 1997. évi LXVI. törvény
Paragraph Index: 300

1. A jogorvoslati határidõkre vonatkozó szabályok alkalmazhatósága kérdésében – bár ebben a kérdésben ellentétes bírói gyakorlat nem alakult ki – fontos hangsúlyozni, hogy a Ket. 13. § (2) bekezdés f) pontja értelmében e törvény rendelkezéseit a közbeszerzésekkel kapcsolatos jogorvoslati eljárásban csak akkor kell alkalmazni, ha az ügyfajtára vonatkozó törvény eltérõ szabályokat nem állapít meg. Így mindazokban a kérdésekben, amelyeket a Kbt. szabályoz, nem a Ket., hanem a Kbt. rendelkezései az irányadók. A Kbt. IX. fejezete vonatkozik a Közbeszerzési Döntõbizottság eljárására, a döntése elleni jogorvoslatra. Ennek 48. címe az általános rendelkezések között a közigazgatási hatósági eljárás szabályainak alkalmazása alcím alatt a 317. § (1) bekezdésében úgy rendelkezik, hogy a Közbeszerzési Döntõbizottság eljárására – e törvény eltérõ rendelkezése hiányában – a közigazgatási hatósági eljárás általános szabályairól szóló törvény (a továbbiakban: Ket.) rendelkezéseit kell alkalmazni. A jogorvoslati eljárás megindítására vonatkozó határidõkre a Kbt. IX. fejezet 50. címe alatt a 323. § (2)–(6) bekezdései vonatkoznak, a Kbt. IX. fejezete azonban a jogorvoslati határidõk számítására külön rendelkezéseket nem tartalmaz. A Kbt. IX. fejezetének 317. § (1) bekezdése értelmezésével kell állást foglalni arról, hogy a Kbt. 323. §

Source: https://magyarkozlony.hu/hivatalos-lapok/75007ad66b0d488291808eab0d88a7db7f55e0b1/dokumentumok/3b76bea42a31507892c54f4c185f275ed120dd1f/letoltes